Kliment Voroshilov

Kliment Yefremovich Voroshilov ( ; ), lebih dikenali sebagai Klim Voroshilov (; 4 Februari 1881Tarikh Gaya Lama 23 Januari 1881 – 2 Disember 1969), ialah seorang pegawai tentera Soviet dan ahli politik yang terkenal semasa era Stalin (1924–1953). Beliau merupakan salah seorang daripada lima orang pertama yang dilantik sebagai Marsyal Kesatuan Soviet, iaitu pangkat ketenteraan tertinggi kedua dalam Kesatuan Soviet (dibawah Generalisimo Kesatuan Soviet, yang hanya disandang oleh Joseph Stalin), dan berkhidmat sebagai Pengerusi Presidium Tertinggi Soviet, ketua negara Soviet secara nominal, dari 1953 hingga 1960.

Dilahirkan dalam keluarga pekerja Rusia di Ukraine, Voroshilov terlibat dalam Revolusi Rusia 1917 sebagai ahli awal Bolshevik. Beliau berkhidmat dengan cemerlang dalam Pertempuran Tsaritsyn, di mana beliau menjadi sahabat rapat Stalin. Voroshilov telah dipilih ke Jawatankuasa Pusat Parti Komunis Kesatuan Soviet pada tahun 1921, dan pada tahun 1925 Stalin melantiknya sebagai Komisar Rakyat untuk Hal Ehwal Ketenteraan dan Laut (kemudian Komisar Rakyat bagi Pertahanan). Pada tahun 1926, beliau menjadi ahli penuh Politburo Parti Komunis Kesatuan Soviet. Pada 20 November 1935, Voroshilov telah dianugerahkan pangkat Marsyal Kesatuan Soviet.

Apabila Perang Dunia II meletus, Voroshilov dipersalahkan atas kegagalan Soviet di Finland semasa Perang Musim Sejuk dan telah digantikan sebagai Komisar Pertahanan oleh Semyon Timoshenko. Selepas pencerobohan Jerman pada Jun 1941, beliau dilantik semula ke dalam Jawatankuasa Pertahanan Negara. Voroshilov gagal menghentikan kepungan Jerman ke atas Leningrad dan sekali lagi digugurkan daripada jawatannya pada September 1941.

Selepas perang, Voroshilov mengetuai penubuhan rejim sosialis di Hungary. Selepas kematian Stalin pada tahun 1953, Voroshilov telah dilantik sebagai Pengerusi Presidium Tertinggi Soviet. Kedudukannya mula merosot semasa kebangkitan Nikita Khrushchev dan Soviet Tertinggi telah berpaling menentangnya. Beliau meletak jawatan secara aman pada tahun 1960, namun kembali daripada persaraan pada tahun 1966 dan menyertai semula parti. Voroshilov meninggal dunia pada tahun 1969 pada usia 88 tahun.

Rujukan

Pautan luar
 Collection of Soviet songs about Klim Voroshilov

 Official Soviet visit by Kliment Voroshilov to China, 1957:  Photo with Chairman Mao 

{{Navboxes
| title = Articles related to Kliment Voroshilov
| state = collapsed
| list1 =

Category:Kelahiran 1881
Category:Kematian 1969
Category:Bolshevik
Category:Pemimpin Soviet
Category:Tentera Soviet
Category:Menteri Soviet
Category:Tentera Rusia
Category:Marsyal Kesatuan Soviet
Category:Komunis
Category:Ahli politik Rusia